પપ્પાએ હળવે-હળવે દીકરાની સમગ્ર હકીકત જાણી લીધી અને દીકરાની ઉદાસીનતાનું કારણ સમજી પણ લીધું. બીજા દિવસે દીકરાને લઈને તેઓ સ્કૂલમાં ગયા. શિક્ષકને મળીને કહ્યું, ‘તમને અહીં શિક્ષક કોણે બનાવ્યા છે? તમે ચાઇલ્ડ સાઇકોલોજી બિલકુલ જાણતા નથી. તમારા મિસબિહેવિયરને કારણે આજે એણે મારી શીખવાડેલી વાત પર અવિશ્વાસ કર્યો! હું એને ઘેર દરરોજ સદાચાર શીખવાડું છું કે સાચું બોલવાથી લાભ થાય છે. એણે તમારી સામે પોતાનો ગુનો કબૂલ કરીને સાચું બોલવાનો પ્રયત્ન કર્યો તો તમે એને પનિશમેન્ટ કરી! હવે એ મને કહે છે કે, ‘પપ્પા! સાચું બોલવાથી લાભ નથી થતો, પનિશમેન્ટ થાય છે!’